Մեր կյանքի յուրաքանչյուր ակնթարթը լի է անակնկալներով:Ամեն քայլափոխի հանդիպում են մարդիկ, ովքեր իրենց անդառնալի հետքն են թողնում մեր կենսագրության,մտավոր ու հոգեկան զարգացման վրա: Թեև տարբեր են մարդիկ ու նրանց բնավորությունները, այնուամենայնիվ,կա մեկ ընդհանրություն, որը ստեղծում է գեղեցիկ ու յուրօրինակ կապ՝ ամբողջ կյանքի համար: Մարդու ներաշխարհների համընկնումը մարդկային կյանքի պատմության մեջ միանշանակորեն թողնում է գեղեցիկ հուշ, վերաճելով ու դառնալով նոր ընկերության, նոր բարեկամության, և, ի վերջո, նոր մտահղացումների սկիզբ: Այդ մտահղացումները շատ հաճախ դառնում են ընթերցանության նյութ, մասնավորապես՝ բանաստեղծություն, արձակ պատմվածք և այլն: